

Ειδικότητα στο Τ4Ε (ΠΕ70)

**Τίτλος σεναρίου:**

**Εκπαιδευτικό Σενάριο για τη διδασκαλία του μαθήματος: Ο «χρυσός αιώνας» της τέχνης**

**Ιστορία Δ΄ Δημοτικού**

Μαργαρίτα Αγγελή

Τμήμα (Κωδικός 1914)

Περιεχόμενα

[Ταυτότητα σεναρίου 3](#_Toc69224384)

[Βασική Ροή Σεναρίου 5](#_Toc69224385)

[Πλαίσιο Υλοποίησης 6](#_Toc69224386)

[Χρησιμοποιούμενα εργαλεία/μέσα 6](#_Toc69224387)

[Χρονοπρογραμματισμός 7](#_Toc69224388)

## Ταυτότητα σεναρίου

## Τάξη: Δ’ Δημοτικού

## Μάθημα/Γνωστικό Αντικείμενο: Ιστορία

## Προσδοκώμενα μαθησιακά αποτελέσματα

## Οι μαθητές να περιγράφουν ικανοποιητικά τα μνημεία και την ιστορία της Ακρόπολης των Αθηνών, να ανακαλούν και να επεξηγούν τις βασικές πληροφορίες του κάθε μνημείου χωριστά, να εντοπίζουν σχετικές πληροφορίες, να κατατάσσουν και να ομαδοποιούν το υλικό από πηγές του διαδικτύου σε συνεργατικά εργαλεία μάθησης και να εμπλέκονται ευχάριστα σε ομαδικές, συνεργατικές δραστηριότητες. Επίσης, να σκέφτονται κριτικά σχετικά με την αξία της ανάδειξης των μνημείων και άλλων έργων

## .

## Προαπαιτούμενες γνώσεις των μαθητών για την υλοποίηση του σεναρίου

## Η πολιτική και οικονομική ενδυνάμωση της Αθήνας τον 5ο αιώνα π.Χ., η ανάπτυξη του Δημοκρατικού πολιτεύματος και οι κοινωνικές συνθήκες την εποχή του Περικλή.

## Χρόνος υλοποίησης: 3 διδακτικές ώρες (120 λεπτά) σύγχρονης και ασύγχρονης μάθησης

## Σύντομη περιγραφή σεναρίου

## Το παρόν διδακτικό σενάριο αποτελεί διδακτική πρόταση του μαθήματος: Ο «χρυσός αιώνας» της τέχνης, που περιλαμβάνεται στο βασικό σχολικό εγχειρίδιο της Ιστορίας Δ’ Δημοτικού. Το μάθημα διαμορφώνεται και σχεδιάζεται Ολιστικά και αξιοποιεί τη σύγχρονη και ασύγχρονη μάθηση για να γνωρίζει ο μαθητής την ιστορία της Ακρόπολης και των μνημείων της, την ιστορία του τόπου του.

## Δραστηριότητες που οδηγούν στην ενεργητική εμπλοκή των μαθητών

Δραστηριότητες σύγχρονης και ασύγχρονης διδασκαλίας, συνεργατικά εργαλεία και διαδικασίες συνεργατικής μάθησης που ενεργοποιούν το ενδιαφέρον των μαθητών και τους προετοιμάζουν για την διερεύνηση, κατάκτηση και ανάκληση της γνώσης.

## Χρησιμοποιούμενα εργαλεία (ονομαστικά)

## Σύγχρονης διδασκαλίας:

## Εργαλεία webex:

## webex polling

## webex annotate

## webex breakout sessions

* Εργαλεία e-class:

εννοιολογικός χάρτης

Σύστημα Wiki

Ανάρτηση Πολυμέσων (μαθησιακά αντικείμενα, βίντεο, διαδραστικά παιχνίδια, εικονική 3D περιήγηση, αρχείο Powerpoint, αρχείο Word, e-book)

## Ασύγχρονης διδασκαλίας:

* Εργαλεία e-class:

Ανακοινώσεις

Κουβεντούλα (προετοιμασία για το συνεργατικό σύστημα Wiki, ανταλλαγή απόψεων, αλληλεπίδραση και επικοινωνία στο πλαίσιο της ευαισθητοποίησης-προετοιμασίας)

Εργασίες

Σύστημα Wiki

Ασκήσεις ( Σωστό-Λάθος)

Συζητήσεις (αξιοποιούν φωτογραφικό και οπτικοακουστικό υλικό από τα Πολυμέσα και εκφράζουν την κριτική τους σε δεδομένο θέμα)

Έγγραφα

Ανάρτηση πολυμέσων (οπτικοακουστικό υλικό για τη φάση της προετοιμασίας, της διερεύνησης και της αξιολόγησης-ανατροφοδότησης)

## Βασική Ροή Σεναρίου

## Πλαίσιο Υλοποίησης

Το διδακτικό σενάριο υλοποιείται με τον συνδυασμό της σύγχρονης και της ασύγχρονης μορφής διδασκαλίας. Για τη σύγχρονη εργασία αξιοποιείται η πλατφόρμα Webex και για την ασύγχρονη η πλατφόρμα της ψηφιακής τάξης e-class.

Ο χρόνος υλοποίησης υπολογίζεται ως ο αρχικά εκτιμώμενος χρόνος των τριών διδακτικών ωρών, δύο ωρών σύγχρονης και μίας ώρας ασύγχρονης συνολικά. Οι μαθητές θεωρείται πως είναι ήδη εξοικειωμένοι με τις δύο πλατφόρμες και τα εργαλεία που θα χρησιμοποιήσουν.

## Χρησιμοποιούμενα εργαλεία/μέσα

* *Εργαλεία Webex:*
* *Webex annotate*
* *Webex breakout sessions*
* *Webex polling*
* *Εργαλεία e-class:*
* *Κουβεντούλα*
* *Εννοιολογικός Χάρτης*
* *Σύστημα Wiki (δημιουργία σελίδας με τις εργασίες των ομάδων)*
* *Πολυμέσα (ανάρτηση συνδέσμων, βίντεο, διαδραστικά παιχνίδια, μαθησιακά αντικείμενα)*
* *Συνδέσεις διαδικτύου*
* *Έγγραφα (αρχείο Word, παρουσίαση Powerpoint)*
* *Άσκηση (Σωστό – Λάθος)*
* *Εργασίες*
* *Συζητήσεις*
* *Ανακοινώσεις*

## Χρονοπρογραμματισμός

|  |  |  |  |
| --- | --- | --- | --- |
| **Χρονοπρογραμματισμός** | **Δραστηριότητα** | **Περιγραφή** | **Εκπαιδευτικά μέσα** |
| **Φάση 1.**  **(Ασύγχρονη)**  Ευαισθητοποίηση μαθητών σχετικά με το θέμα.  Προετοιμασία σύγχρονης φάσης.  **10λ.** | -Δραστηριότητες Ανίχνευσης  Παρακολούθηση οπτικοακουστικού υλικού με την ιστορία του λόφου της Ακρόπολης.  -Επικοινωνία  Καταγραφή εντυπώσεων και σκέψεις στην Κουβεντούλα. | Η εκπαιδευτικός με ανακοίνωση αναθέτει στους μαθητές να παρακολουθήσουν ένα εκπαιδευτικό βίντεο.  Στη συνέχεια καταγράφουν τις σκέψεις και τις εντυπώσεις τους για ό,τι είδαν στην Κουβεντούλα. | **Πλατφόρμα ασύγχρονης e-class:**  **Ανακοινώσεις**  **Πολυμέσα (εκπαιδευτικό βίντεο)**    **Κουβεντούλα** |
| **Φάση 2.**  **(Σύγχρονη)**  Στάδιο παρουσίασης, μελέτης και διερεύνησης θέματος.  Ομαδική συζήτηση, παρουσίαση και καταγραφή των κύριων στοιχείων του μαθήματος.  **40λ.** | -Δραστηριότητες ανίχνευσης, καταιγισμός ιδεών.  Αξιοποίηση, παρατήρηση οπτικού υλικού (φωτογραφία).  (5λ.)  -Δραστηριότητες διδασκαλίας.  Παρουσίαση ενότητας από το εμπλουτισμένο ηλεκτρονικό σχολικό εγχειρίδιο.  (10λ.)  -Δραστηριότητες εμπέδωσης.  Επιδειξη εικονικής περιήγησης 3D στον ιστορικό χώρο που μελετάται.  (5λ.)  -Σύνοψη, συζήτηση.  Καταγραφή των παρατηρήσεων σε εννοιολογικό χάρτη. (10λ.)  -Συνεργατικό έργο  Χωρισμός σε ομάδες (breakout sessions)  Ανάθεση θέματος και ασύγχρονης εργασίας στις ομάδες με βάση τις προτάσεις τους.  (10λ.) | -Παρουσιάζεται μαθησιακό αντικείμενο από το Φωτόδεντρο που δείχνει παλαιότερη φωτογραφία του χώρου γύρω από την Ακρόπολη και ακολουθεί σύντομη συζήτηση (5λ.).  -Η εκπαιδευτικός διαμοιράζει τη σχετική ενότητα από το βιβλίο της Ιστορίας. Αξιοποίηση εμπλουτισμένης μορφής του e-book. Εντοπισμός των κύριων στοιχείων του μαθήματος με τη βοήθεια των μαθητών.  -Διαμοιρασμός διαδραστικής εφαρμογής με εικονική 3D περιήγηση στον χώρο της Ακρόπολης. Παρατήρηση και εντοπισμός στοιχείων που συνάντησαν στην ενότητα του βιβλίου.  -Ιδεοθύελλα, καταγραφή των μνημείων και των ιστορικών προσώπων της ενότητας σε εννοιολογικό χάρτη.  -Η εκπαιδευτικός χωρίζει τους μαθητές σε ομάδες σε ξεχωριστές αίθουσες στο Webex. Οι ομάδες συζητούν και επιλέγουν ποιο από τα προτεινόμενα θέματα του εννοιολογικού χάρτη θα διερευνήσουν σε ομαδική εργασία.  Οι ομάδες παρουσιάζουν το θέμα που τους ενδιαφέρει στην ολομέλεια και ανατίθενται οι ασύγχρονες εργασίες. Υποστηρικτική στάση εκπαιδευτικού. | **Πλατφόρμες σύγχρονης και ασύγχρονης μάθησης:**  **Webex: annotate, breakout sessions**  **Ε-class:**  **Πολυμέσα (**[**e-book**](http://ebooks.edu.gr/ebooks/v/html/8547/2174/Istoria_D-Dimotikou_html-empl/index3_23.html)**,** [**μαθησιακό αντικείμενο από το Φωτόδεντρο**](http://photodentro.edu.gr/aggregator/lo/photodentro-aggregatedcontent-8526-2110)**,** [**εικονική περιήγηση Ακρόπολης**](https://www.acropolisvirtualtour.gr/el.html)**)**  **Εννοιολογικός χάρτης** |
| **Φάση 3.**  **(Ασύγχρονη)**  -Μελέτη και διερεύνηση της ενότητας με υποστηρικτικό υλικό.  -Κατάκτηση γνώσης με συνεργατική ομαδική δραστηριότητα.  -Καθοδήγηση, ανατροφοδότηση με εργαλείο επικοινωνίας.  **20λ.** | -Δραστηριότητες εμπέδωσης  Ομαδική Εργασία  (Εργασίες)  -Παρουσίαση, Επίδειξη  Παρακολούθηση υποστηρικτικού οπτικοακουστικού υλικού  Χρόνος βίντεο: από 4 έως 9 λεπτά.  (Εργασίες, Πολυμέσα)  -Δραστηριότητα εμπέδωσης, Συνεργατικό project  Διαδικασία συνεργατικής μάθησης με τη χρήση συνεργατικού εργαλείου.  (Σύστημα Wiki)  -Επικοινωνία και ανατροφοδότηση σχετικά με την εργασία τους μέσα από την πλατφόρμα e-class.  (Κουβεντούλα) | -Οι μαθητές μπαίνουν στις Εργασίες της πλατφόρμας  e-class και βλέπουν αναλυτικές οδηγίες για το τι πρέπει να κάνουν.  -Οι μαθητές παρακολουθούν τα βίντεο και τις πληροφορίες που περιέχονται στην εργασία.  -Οι μαθητές, αφού μελετήσουν και διαβάσουν το υλικό που έχει δοθεί, μπαίνουν στο Σύστημα Wiki και διαμορφώνουν εκεί συνεργατικά την εργασία τους.  -Οι μαθητές επικοινωνούν και συνεργάζονται για την εργασία τους μέσα από την Κουβεντούλα με το σχετικό θέμα. | **Πλατφόρμα ασύγχρονης μάθησης E-class:**  **Εργασίες**    **Σύστημα Wiki**    **Κουβεντούλα** |
| **Φάση 4.**  **(Σύγχρονη)**  -Δραστηριότητες για ανάκληση, αξιολόγηση και εμπέδωση της διδαχθείσας γνώσης.  -Ευαισθητοποίηση και επαφή των μαθητών σχετικά με την αρχιτεκτονική και τη ζωγραφική των μνημείων.  **40λ.** | -Δραστηριότητες ανίχνευσης και αξιολόγησης  (Webex polling)  (5λ.)  -Σύνοψη,  Συνεργατικό project  (15λ.)  -Δραστηριότητες διδασκαλίας, Παρουσίαση  (Powerpoint)  (10λ.)  -Δραστηριότητες Εμπέδωσης, αξιολόγησης, μεταγνώσης  (10λ.) | -Οι μαθητές μπαίνοντας στο περιβάλλον της ψηφιακής πλατφόρμας Webex, απαντούν σε ερωτήσεις κατανόησης μέσα από αντίστοιχο μαθησιακό εργαλείο.  -Γίνεται διαμοιρασμός της ομαδικής συνεργατκής εργασίας τους στο Wiki.  Ανταλλάσσουν πληροφορίες, εντυπώσεις και απόψεις.  -Η εκπαιδευτικός κάνει παρουσίαση αρχείου Powerpoint με οπτικό υλικό σχετικά με την αρχιτεκτονική και τα χρώματα των μνημείων. Ενισχύει την ελεύθερη έκφραση των εντυπώσεων και την επικοινωνία.  -Η εκπαιδευτικός αξιοποιεί μαθησιακό αντικείμενο και υλικό με παιγνιώδεις διαδραστικές δραστηριότητες εμπέδωσης. Συμμετέχουν όλα τα παιδιά.  (Φωτόδεντρο, Μουσείο Ακρόπολης) | **Πλατφόρμες σύγχρονης και ασύγχρονης μάθησης:**  **Webex:**  **Webex polling**  **Διαμοιρασμός**  **E-class:**  **Σύστημα Wiki**  **Έγγραφα (αρχείο Powerpoint)**  **Πολυμέσα** |
| **Φάση 5.**  **(Ασύγχρονη)**  -Αξιολόγηση και ανατροφοδότηση  -Δημιουργική  απασχόληση  -Επικοινωνία, ανταλλαγή απόψεων και κριτική σκέψη.  **10λ.** | -Δραστηριότητες εμπέδωσης, αξιολόγησης και ανάκλησης της γνώσης.  -Ανατροφοδότηση  -Επικοινωνία  -Δημιουργική έκφραση | -Η εκπαιδευτικός αναθέτει στους μαθητές μέχρι το επόμενο σύγχρονο μάθημά τους, να κάνουν μία άσκηση Σωστού – Λάθους.  -Οι μαθητές καλούνται να παρατηρήσουν φωτογραφίες από τα Πολυμέσα. Στη συνέχεια μπαίνουν στις Συζητήσεις και εκφράζουν την άποψή τους για τη «χαμένη» Καρυάτιδα του Ερεχθείου.  -Προαιρετικά οι μαθητές αξιοποιούν ζωγραφιά με μία Καρυάτιδα στον ελεύθερο χρόνο τους. Επίσης, προαιρετικά, προτείνεται βίντεο από την Εκπαιδευτική Τηλεόραση για το Μέτρο και την Αρχιτεκτονική του Παρθενώνα. | **Πλατφόρμα ασύγχρονης μάθησης E-class:**  **Ασκήσεις**    **Συζητήσεις**    **Έγγραφα (Word)**  **Συνδέσεις Διαδικτύου** |

## https://docs.google.com/drawings/u/0/d/s6pOCU8QBU8-mMZs-5hQNtQ/image?w=710&h=10&rev=1&ac=1&parent=1v2JmNdkXXVojQmiMkEGouDwVmfAA7unKΟδηγίες για την υλοποίηση του σεναρίου

## Φάση 1: Ασύγχρονη, Ευαισθητοποίηση των μαθητών στο θέμα

Η εκπαιδευτικός αναρτά στον τοίχο της η-τάξης Ανακοίνωση, με την οποία καλεί τους μαθητές να χρησιμοποιήσουν τα Πολυμέσα και την Κουβεντούλα. Στα Πολυμέσα να ανοίξουν το αρχείο: «Παράξενη βόλτα στην Ακρόπολη». Πρόκειται για ένα εκπαιδευτικό βίντεο από την ιστοσελίδα του Μουσείου της Ακρόπολης για παιδιά, το οποίο παρουσιάζει τον ιστορικό χώρο και τις αλλαγές του μέσα στους αιώνες. Με αυτόν τρόπο οι μαθητές είναι προετοιμασμένοι για το θέμα και έχουν μία βασική αντίληψη της ιστορικής σημασίας του χώρου και των μνημείων της πόλης της Αθήνας.

[](https://acropolismuseumkids.gr/video/8-mia-parakseni-volta-stin-akropoli.html)

Στη συνέχεια μπαίνουν στην Κουβεντούλα και συγκεκριμένα στο θέμα: «Η βόλτα με τον Χθόνη, το φίδι, στην αρχαία Ακρόπολη» και διατυπώνουν τις εντυπώσεις και τις σκέψεις τους.

# Φάση 2: Σύγχρονη, Παρουσίαση, μελέτη και διερεύνηση του μαθήματος

Η εκπαιδευτικός καλωσορίζει τους μαθητές, συζητάνε σύντομα σχετικά με το βίντεο που παρακολούθησαν στην ασύγχρονη φάση και στη συνέχεια, ως αφόρμηση, παρουσιάζει μαθησιακό αντικείμενο από το Φωτόδεντρο, στο οποίο φαίνεται μια φωτογραφία του 1902 από τον χώρο γύρω από την Ακρόπολη. Το ενδιαφέρον κινητοποιείται σχετικά με τις αλλαγές στο αστικό τοπίο.

[](https://www.benaki.org/index.php?option=com_collectionitems&view=collectionitem&id=132385&Itemid=162&lang=el)

Στη συνέχεια διδάσκεται το γνωστικό αντικείμενο με τη χρήση του εμπλουτισμένου e-book [Ιστορίας Δ΄ Δημοτικού](http://ebooks.edu.gr/ebooks/v/html/8547/2174/Istoria_D-Dimotikou_html-empl/index3_23.html) από το Φωτόδεντρο. Οι μαθητές μπορούν να κάνουν χρήση του εργαλείου annotate, όταν ζητείται από την εκπαιδευτικό, μαρκάροντας και εντοπίζοντας τα σημεία που διερευνώνται. Αξιοποίηση του ψηφιακού υλικού που συμπληρώνει το μάθημα.

Ακολουθεί δραστηριότητα εμπέδωσης. Οι μαθητές κάνουν μια εικονική περιήγηση στον χώρο της Ακρόπολης σήμερα. Παρατηρούν τα μνημεία, το φυσικό τοπίο και καταγράφουν ότι τους κάνει εντύπωση.

[](https://www.acropolisvirtualtour.gr/el.html)

Στη συνέχεια κάνουμε χρήση του εργαλείου της e-class “Εννοιολογικός χάρτης” και τα παιδιά συμπληρώνουν τα κύρια σημεία του μαθήματος. Έτσι, το μάθημα παίρνει τη μορφή σχεδιαγράμματος.

Στο επόμενο στάδιο οι μαθητές χωρίζονται σε τέσσερις ομάδες με το συνεργατικό εργαλείο της πλατφόρμας Webex “breakout sessions”. Η εκπαιδευτικός τους καλεί για 10 λεπτά να συζητήσουν ποιο μνημείο ή ιστορικό πρόσωπο τους έκανε μεγαλύτερη εντύπωση και να σκεφτούν με ποιο από τα θέματα του Εννοιολογικού χάρτη θα ήθελαν να δουλέψουν ασύγχρονα στην εργασία τους. Η εκπαιδευτικός λειτουργεί υποστηρικτικά και παρεμβαίνει όταν την χρειάζονται.

Στο τελευταίο στάδιο της διδασκαλίας, γίνεται σύνοψη των παρατηρήσεων και του μαθήματος, οι ομάδες προτείνουν στην ολομέλεια της τάξης με ποιο θέμα θα ήθελαν να ασχοληθούν και γίνεται καταμερισμός της συνεργατικής εργασίας από την εκπαιδευτικό με τη σύμφωνη γνώμη των μαθητών. Ακολουθούν οδηγίες μελέτης και αποχαιρετισμός.

# Φάση 3: Ασύγχρονη, Μελέτη της ενότητας, κατάκτηση γνώσης, ανατροφοδότηση


Στην ασύγχρονη φάση που ακολουθεί, τα παιδιά μπαίνουν στις Εργασίες της e-class και βλέπουν εκεί αναλυτικά τι πρέπει να μελετήσουν. Υπάρχουν τέσσερα θέματα, ένα για κάθε ομάδα, το οποίο χρειάζεται να διερευνήσουν, να γράψουν για αυτά συνεργατικά και στη συνέχεια να τα παρουσιάσουν στην τάξη.

Τα θέματα είναι: Το Ερέχθειο

Ο Ναός της Αθηνάς Νίκης

Ο Παρθενώνας


Ο Περικλής




Στην εργασία περιέχονται εκπαιδευτικά βίντεο και πληροφορίες από την ιστοσελίδα του Μουσείου της Ακρόπολης, το Φωτόδεντρο και την Wikipedia.

[](https://www.theacropolismuseum.gr/ta-alla-mnimeia-toy-programmatos-toy-perikli/erehtheio) [](https://www.theacropolismuseum.gr/naos-athinas-nikis-thorakio-anatoliki-plaka-i-niki) [](https://www.youtube.com/watch?v=sS8HZRIgP2Y)


Αφού μελετήσουν το υλικό τους, εργάζονται συνεργατικά στο Σύστημα Wiki και φτιάχνουν από κοινού μια σύντομη παρουσίαση με πληροφορίες και ιστορικά στοιχεία για το θέμα τους. Ταυτόχρονα, μπορούν να επικοινωνούν μεταξύ τους και να οργανώνουν καλύτερα την εργασία τους μέσα από την Κουβεντούλα.






# Φάση 4: Σύγχρονη, Μελέτη της ενότητας, κατάκτηση γνώσης, ανατροφοδότηση

Οι μαθητές μπαίνοντας στο περιβάλλον της σύγχρονης τάξης Webex απαντούν σε ερωτήσεις κατανόησης και ατομικής αξιολόγησης μέσα από το εργαλείο Webex Polling.




Ακολουθεί ανατροφοδότηση, μέσα από τον διαμοιρασμό της ομαδικής συνεργατικής εργασίας στο Wiki από την εκπαιδευτικό. Η κάθε ομάδα παρουσιάζει στην τάξη το θέμα που επιμελήθηκε, τα παιδιά ανταλλάσσουν εντυπώσεις και συζητούν για κάθε παρουσίαση. Η εκπαιδευτικός αξιολογεί ομαδικά και ατομικά την ενεργή συμμετοχή των μαθητών και το βαθμό εμπέδωσης της διδαχθείσας ενότητας.

Κατόπιν ξεκινά η διδασκαλία του νέου θέματος της ίδιας ενότητας, που αφορά στην αρχιτεκτονική του Παρθενώνα και στα χρώματα των μνημείων και των αγαλμάτων. Γίνεται παρουσίαση αρχείου Powerpoint με οπτικό υλικό. Ταυτόχρονα γίνεται σχολιασμός και συζήτηση από τα παιδιά. Ενισχύεται η αυτοέκφραση και η ελευθερία στον λόγο.


Στο τέλος της διδακτικής διαδικασίας αξιοποιούνται παιγνιώδεις διαδραστικές δραστηριότητες εμπέδωσης, στις οποίες συμμετέχουν όλα τα παιδιά. Αξιοποιείται μαθησιακό αντικείμενο από το Φωτόδεντρο και παιχνίδια από την παιδική ενότητα στην ιστοσελίδα του Μουσείου Ακρόπολης.

[](https://acropolismuseumkids.gr/games/epigrafes-game/src/index.html)


[](http://photodentro.edu.gr/aggregator/lo/photodentro-lor-8521-10685)


# Φάση 5: Ασύγχρονη, Αξιολόγηση, ανατροφοδότηση, δημιουργική απασχόληση, επικοινωνία και ανταλλαγή απόψεων

Η εκπαιδευτικός, στο πλαίσιο της αξιολόγησης σε ατομικό επίπεδο, αναθέτει στους μαθητές μέχρι το επόμενο σύγχρονο μάθημα να κάνουν μία άσκηση Σωστού-Λάθους από τις Ασκήσεις στην e-class. Επιπλέον, τους προτείνει τρεις επιπλέον προαιρετικές δραστηριότητες εμπέδωσης, ανατροφοδότησης και δημιουργικής απασχόλησης.




Συγκεκριμένα, τα παιδιά μπορούν να μπουν στα Πολυμέσα και να παρατηρήσουν φωτογραφίες από τις Καρυάτιδες στο Μουσείο της Ακρόπολης και από την Καρυάτιδα στο Μουσείο του Λονδίνου. Κατόπιν, μπορούν να μπουν στο εργαλείο της e-class «Συζητήσεις» στο θέμα: «Οι Καρυάτιδες» και να εκφράσουν με ποιον τρόπο θα μπορούσαμε, ως κράτος, να διεκδικήσουμε την «χαμένη» Καρυάτιδα.



[](https://www.benaki.org/index.php?option=com_collectionitems&view=collectionitem&id=131905&Itemid=162&lang=el) 

Επίσης, μπορούν να εκτυπώσουν από τα Έγγραφα μία ζωγραφιά με μία Καρυάτιδα και να την χρωματίσουν, όπως και να παρακολουθήσουν από την Εκπαιδευτική Τηλεόραση εκπαιδευτική ταινία με θέμα: «Παρθενώνας: μέτρο και τελειότητα».



[](https://edutv.minedu.gov.gr/index.php/istoria-2/parthenonas-metro-kai-teleiotita)

Στο τέλος του σύγχρονου μαθήματος γίνεται σύνοψη, δίνονται ξανά οι οδηγίες μελέτης και ακολουθεί ο αποχαιρετισμός.